pythainlp/thai-wiki-dataset-v4 huggingface dataset:
ไทโรน จอห์นสัน และ แทนดี โบเวน (จักรวาลภาพยนตร์มาร์เวล)

ไทโรน "ไท" จอห์นสัน และ แทนดี โบเวน  เป็นตัวละครสมมติที่นำแสดงโดยออบรีย์ โจเซฟและโอลิเวีย โฮลต์ในละครชุดทางโทรทัศน์ของจักรวาลภาพยนตร์มาร์เวล (MCU) โดยอิงจากตัวละครของมาร์เวลคอมิกส์ที่มีชื่อเดียวกัน เป็นเรื่องราวของวัยรุ่นสองคนที่เชื่อมโยงกันผ่านโศกนาฏกรรมในวัยเด็กที่มีร่วมกัน ซึ่งได้รับพลังแห่งความมืดและความสว่าง แม้ว่าร็อกซอนคอร์โปเรชันก่อนที่ทั้งคู่จะมีความสัมพันธ์กัน ตัวละครเหล่านี้ได้รับการแนะนำในเรื่อง "โคล้กและแดกเกอร์" (2018–2019) จากนั้นโจเซฟและโฮลท์ได้ลงนามในข้อตกลงที่จะกลับมาในซีซั่นที่สามของเรื่อง "รันอะเวย์ส" (2019)
อิเทอร์นัลส์ (การ์ตูน)

อิเทอร์นัลส์  เป็นเผ่าพันธุ์สมมุติของมนุษย์ที่ปรากฏในหนังสือการ์ตูนอเมริกันที่ตีพิมพ์โดยมาร์เวลคอมิกส์ พวกเขาถูกอธิบายว่าเป็นหน่อของกระบวนการวิวัฒนาการที่สร้างสิ่งชีวิตบนโลก โดยเหล่าเอเลี่ยนเซเลสเชียลเป็นผู้ริเริ่มกระบวนการนี้ ตั้งใจให้อิเทอร์นัลส์เป็นผู้ปกป้องโลก ซึ่งนำไปสู่การทำสงครามที่หลีกเลี่ยงไม่ได้กับดีเวียนต์ คู่ปรับที่ทำลายล้างของพวกเขา การ์ตูนอิเทอร์นัลส์ถูกสร้างขึ้นโดยแจ็ก เคอร์บี และปรากฏตัวครั้งแรกใน "The Eternals #1" (กรกฎาคม ค.ศ. 1976)
อิเทอร์นัลส์จะเปิดตัวในจักรวาลภาพยนตร์มาร์เวลด้วยภาพยนตร์เรื่อง "ฮีโร่พลังเทพเจ้า" ซึ่งกำกับโดย โคลอี เจา และมีกำหนดเข้าฉายในวันที่ 5 พฤศจิกายน ค.ศ. 2021
วัดท้าวโคตร

วัดท้าวโคตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองนครศรีธรรมราช จังหวัดนครศรีธรรมราช มีเนื้อที่ทั้งหมดประมาณ 19 ไร่ 2 งาน 53 ตารางวา 
วัดท้าวโคตรสร้างขึ้นเมื่อ พ.ศ. 1861 เคยเป็นศาสนสถานในศาสนาพราหมณ์ บริเวณนี้มีวัดตั้งอยู่หลายวัด ประกอบด้วย วัดวัดประตูทอง วัดธาราวดี (วัดไฟไหม้) วัดวา วัดศรภเดิมหรือวัดศรภ และวัดท้าวโคตร ต่อมา พ.ศ. 2452 พระบาทสมเด็จพระมงกุฎเกล้าเจ้าอยู่หัว ขณะที่ยังดำรงพระราชอิสริยยศสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร ได้เสด็จประพาสเมืองนครศรีธรรมราช หลังจากทรงนมัสการพระบรมธาตุเจดีย์แล้ว ทรงทราบเรื่องเทวาลัยที่วัดท้าวโคตร จึงได้เสด็จไปทอดพระเนตรเทวาลัย ทรงพบว่ามีวัดเล็กวัดน้อยตั้งเรียงรายอยู่หลายวัด ทำให้ไม่สะดวกต่อการปกครองของคณะสงฆ์และคงไม่สะดวกต่อการปฏิบัติศาสนกิจ จึงทรงรับสั่งให้ยุบวัดทั้งหมดนั้นมารวมเข้ากับวัดท้าวโคตร ทางราชการได้ออกเอกสารสิทธิ์ ส.ค. 1 และโฉนดเลขที่ 9868 เมื่อ พ.ศ. 2518 คำว่า "ท้าวโคตร" หมายถึง "เผ่าพันธุ์ของผู้เป็นใหญ่หรือพระเจ้าแผ่นดิน" จึงสันนิษฐานว่า วัดท้าวโคตรเป็นวัดที่ผู้เป็นใหญ่ซึ่งอาจจะเป็นพระเจ้าแผ่นดินในสมัยนั้นมีความผูกพันหรือมีความเกี่ยวข้องอย่างใกล้ชิด มีการเรียกชื่อวัดท้าวโคตรปรากฏตามที่นักประวัติศาสตร์พบหลักฐานคือ พญาศรีธรรมโศกราชที่ 1
โบราณสถานในวัด ได้แก่ ซากเจดีย์โบราณ สูงประมาณ 11 เมตร ฐานเจดีย์มีลักษณะเป็นรูปสี่เหลียมผืนผ้า เจดีย์สร้างด้วยอิฐและดินเหนียวและหินปะการังบางส่วน ข้างในมีพระพุทธรูปปูนปั้นขนาดใหญ่ซึ่งเป็นของมีมาแต่เดิม อุโบสถของเดิมแต่หลังคาคงบูรณะใหม่ มีใบเสมาคู่หรือใบเสมาซ้อน ภายในอุโบสถมีพระพุทธรูปปูนปั้นปางมารวิชัยเป็นองค์พระประธาน ขนาดหน้าตัก 183 นิ้ว สูงประมาณ 195 นิ้ว เป็นฝีมือช่างนครศรีธรรมราช สันนิษฐานว่าน่าจะสร้างในช่วงพุทธศตวรรษที่ 17–20 ภายในมีเป็นภาพจิตรกรรมสมัยรัตนโกสินทร์ บนไม้กระดานคอสอง เป็นภาพเขียนสีฝุ่น มีขนาดภาพกว้าง 37 เซนติเมตร ยาว 56 เซนติเมตร ประดับไว้ที่เสายาวข้างละ 5 ต้น ด้านซ้ายและด้านขวา ของด้านหน้าพระประธานในอุโบสถ สูงจากพื้นประมาณ 3 เมตร เป็นภาพพุทธประวัติและทศชาติชาดก จำนวน 40 ภาพ ซึ่งน่าจะเขียนขึ้นในคราวที่มีการบูรณะหลังคาอุโบสถ ราวสมัยรัชกาลที่ 4
วัดดีหลวงใน

วัดดีหลวงใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชิงโค อำเภอสิงหนคร จังหวัดสงขลา
ประวัติ.
วัดดีหลวงในสร้างขึ้นเมื่อ พ.ศ. 2220 ในสมัยสมเด็จพระนารายณ์มหาราช ได้รับการบูรณะขึ้นใหม่ในสมัยรัตนโกสินทร์ ช่วงรัชกาลที่ 4–5 เดิมชื่อ วัดดีหลวง ต่อมามีการสร้างวัดขึ้นอีกวัดหนึ่งคือ "วัดดีหลวงนอก" ตั้งแต่นั้นมาวัดดีหลวงจึงได้รับชื่อเป็น "วัดดีหลวงใน" แต่ชาวบ้านมักจะเรียกสั้น ๆ ว่า วัดใน 
วัดได้รับพระราชทานวิสุงคามสีมาเมื่อประมาณ พ.ศ. 2300 กรมศิลปากรประกาศขึ้นทะเบียนโบราณสถานในราชกิจจานุเบกษาเล่ม 102 ตอนที่ 128 วันที่ 17 กันยายน พ.ศ. 2528 หน้า 4496 พื้นที่โบราณสถานประมาณ 2 ไร่ 1 งาน 2 ตารางวา
อาคารเสนาสนะ.
อาคารเสนาสนะที่สำคัญ ได้แก่ อุโบสถตามพระราชนิยมในรัชกาลที่ 3 โดยยึดแนวช่างหลวง แต่ปรับบางส่วนให้เข้ากับรูปแบบท้องถิ่น โครงสร้างของอุโบสถก่อด้วยอิฐถือปูน เป็นอุโบสถโถงสามารถเดินได้รอบ บริเวณหน้าบันตกแต่งด้วยลายปูนปั้นรูปเทวดาประทับนั่งในวิมาน พระประธานในอุโบสถ เป็นพระพุทธรูปปางสมาธิสีทอง มีพระอัครสาวก 2 องค์ ประดิษฐานบนฐานชุกชี ลักษณะของพระประธานช่างผู้ปั้นปั้นให้ติดกับผนังของอุโบสถ 
ศาลาการเปรียญทรงไทยภาคใต้ หลังคามุงด้วยกระเบื้อง หลังคาทำทรงจั่วถากจันทันให้แอ่นแบบเดียวกับเรือนไทย มีประดับด้วยช่อฟ้า ใบระกา และหางหงส์ ช่อฟ้าทำเป็นปูนปั้นรูปช้าง หางหงส์เป็นรูปหัวพญานาค ส่วนหางหงษ์ตรงหลังคาปีกนกเป็นปูนปั้นรูป ชายนุ่งโจงกระเบนยืนถือไม้เท้ารูปหัวคนคาดว่าน่าจะเป็นพญายม หางหงษ์ตรงหลังคาปีกนกเป็นปูนปั้นรูปชายใส่หมวกคล้ายตำรวจถือไม้เท้า หางหงษ์ตรงหลังคาปีกนกเป็นปูนปั้นรูปฤาษีถือไม้เท้าอย่างหนังตะลุง
วัดป่าแดด (อำเภอแม่แจ่ม)

วัดป่าแดด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าผา อำเภอแม่แจ่ม จังหวัดเชียงใหม่
วัดป่าแดด เดิมชื่อ วัดใหม่เมืองแม่แจ่ม หรือ วัดเหนือ ซึ่งคู่กับวัดใต้คือ วัดยางหลวง ผู้สร้างวัดคือ พระยาเขื่อนแก้ว เจ้าเมืองแม่แจ่ม สร้างวัดเมื่อ พ.ศ. 2400 โดยก่อสร้างวิหารแล้วเสร็จและฉลองเมื่อ พ.ศ. 2428 หอไตรสร้างขึ้นเมื่อ พ.ศ. 2450 และอุโบสถหลังใหม่สร้างเมื่อ พ.ศ. 2543 โดยอยู่นอกกำแพงวัด จากข้อมูลของกรมการศาสนาระบุว่าตั้งวัดเมื่อ พ.ศ. 2420 ได้รับพระราชทานวิสุงคามสีมาเมื่อ พ.ศ. 2530
วิหารป่าแดดได้รับการบูรณะและขึ้นทะเบียนเป็นโบราณสถานของชาติ มีลักษณะศิลปะล้านนา มีผังสี่เหลี่ยมผืนผ้าแบบยกเก็จ คือมีการลดขนาดความกว้างของช่วงเสา หลังคาสองตับสามชั้น ไม่มีมุขหน้าเป็นระเบียงโถงและไม่มีมุขหลัง มีภาพจิตรกรรมฝาผนัง คาดว่าน่าจะเขียนโดยช่างแต้มชาวไตใหญ่ แต่อักษรจารึกเป็นอักษรล้านนาไม่ใช่อักษรไตใหญ่ เป็นภาพพุทธประวัติ พระเวสสันดรชาดก วิฑูรบัณฑิต นิทานพื้นบ้านจันทคาธชาดก วัดยังมีหอไตร อุโบสถกลางน้ำ และโรงเรียนปริยัติธรรม
วัดบ้านเจียง

วัดบ้านเจียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลช่างเคิ่ง อำเภอแม่แจ่ม จังหวัดเชียงใหม่
วัดบ้านเจียง หรือ วัดเจียง สร้างเมื่อ พ.ศ. 1974 ไม่ทราบประวัติการก่อสร้าง แต่บริเวณบ้านเจียงมีวัดอยู่ 4 วัด ได้แก่ วัดสะแหล วัดเฉลียง วัดเจียง และวัดปราสาท ปัจจุบันสถานที่ตั้งของวัดสะแหลและวัดเฉลียงเป็นวัดร้างใช้เป็นที่ทำการศูนย์มาลาเรียแม่แจ่ม และเป็นหอพักเด็กชาวเขา ส่วนวัดปราสาทได้รวมเป็นวัดเดียวกับวัดบ้านเจียง เมื่อ พ.ศ. 2563 วัดบ้านเจียงได้รับการขึ้นทะเบียนโบราณสถาน เมื่อวันที่ 18 ธันวาคม พ.ศ. 2539 เล่ม 113
อาคารเสนาสนะที่สำคัญ ได้แก่ เจดีย์ศิลปะล้านนาย่อเก็จ มีซุ้ม 4 ทิศฐานสี่เหลี่ยม ศิลปะพื้นบ้านฐานหกเหลี่ยม อุโบสถศิลปะล้านนา สร้างประมาณ พ.ศ. 2500 หลังคากระเบื้องซีเมนต์ วิหารศิลปะแบบล้านนาสร้างประมาณ พ.ศ. 2510 หลังคากระเบื้องซีเมนต์
ปูชนียวัตถุ คือ พระเจ้าแสนตอง เป็นพระพุทธรูปสัมฤทธิ์ ปางมารวิชัย ศิลปะเชียงแสนยุคที่ 3 หรือสิงห์ 3 หน้าตักกว้างประมาณ 20 นิ้ว สูง 23 นิ้ว สร้างโดยขุนหลวงมะลังก๊ะหรือขุนหลวงวิลังคะ เดิมประดิษฐานอยู่ที่วัดร้างที่ชื่อ โต๊งญางใหม่ หรือทุ่งยางใหม่ ถึงปี พ.ศ. 2500 โดยเมื่อ พ.ศ. 2551 ขโมยงัดประตูวิหารพระเจ้าแสนตอง แต่ยกพระเจ้าแสนตองไม่ขึ้น ถุงมือขโมยยังติดอยู่ที่ฐานพระเจ้าแสนตอง จึงนำพระพุทธรูปองค์อื่นไปแทน 2 องค์ ที่สุดตำรวจติดตามคืนมาได้จากป่าจังหวัดแพร่
มินิยีน

มินิยีน  เป็นส่วนยีนที่เล็กสุดซึ่งประกอบด้วยส่วน exon และบริเวณที่ควบคุมให้ยีนสามารถแสดงออกได้ 
เป็นสิ่งที่มีอยู่ตามธรรมชาติ
แต่ก็สามารถสร้างมินิยีนที่ซับซ้อนโดยมี exon และ intron หลายส่วน
มินิยีนช่วยให้นักวิจัยสามารถตรวจสอบรูปแบบการตัดต่อยีนทางเคมีชีวภาพทั้งในร่างกายและในหลอดทดลอง
ตัวอย่างโดยเฉพาะก็คือ สามารถใช้มินิยีนเป็นตัวแสดงว่า ปัจจัย/แฟกเตอร์อะไรสำคัญในการตัดต่อยีน (คือใช้เป็น splice reporter vector หรือ exon-trapping vector)
และสามารถสร้างขึ้นเพื่อตรวจว่า cis-regulatory element และ trans-regulatory element มีผลต่อการแสดงออกของยีนเช่นไร
เชิงอรรถและอ้างอิง.
<templatestyles src="Reflist/styles.css" />
เอพิโทป

เอพิโทป  เป็นตำแหน่งบนโมเลกุลแอนติเจนที่องค์ประกอบของภูมิคุ้มกันรวมทั้งแอนติบอดี เซลล์บี และ/หรือเซลล์ทีรู้จัก เป็นตำแหน่งจำเพาะของแอนติเจนที่แอนติบอดีเข้าจับ โดยส่วนของแอนติบอดีที่เข้ายึดกับเอพิโทปเรียกว่า พาราโทป (paratope)
แม้ปกติเอพิโทปจะเป็นโปรตีนนอกร่างกาย (non-self protein) แต่บางครั้งโปรตีนในร่างกายที่ภูมิคุ้มกันเข้าจับ (เช่นในกรณีโรคภูมิต้านตนเอง) ก็ถือเป็นเอพิโทปได้เช่นกัน
เชิงอรรถและอ้างอิง.
<templatestyles src="Reflist/styles.css" />
แหล่งข้อมูลอื่น.
วิธีการพยากรณ์.
<templatestyles src="Refbegin/styles.css" />
Gene gun

ในพันธุวิศวกรรม gene gun (ปืนยิงยีน) หรือ biolistic particle delivery system เป็นเครื่องส่งดีเอ็นเอ (หรือ transgene) หรือ#เปลี่ยนทาง หรือโปรตีนเข้าไปในเซลล์
ลูกกระสุนเป็นอนุภาคโลหะหนักที่เคลือบด้วยยีนที่ต้องการ เมื่อยิงลูกกระสุนเข้าไปในเซลล์โดยใช้แรงกล ก็เท่ากับส่งยีนเข้าไปในเซลล์
เทคนิคต่าง#เปลี่ยนทาง ๆ ที่ใช้ส่งลูกกระสุนขนาดเล็ก ๆ เพื่อส่งดีเอ็นเอมักเรียกรวม#เปลี่ยนทาง ๆ ว่า biolistics
อุปกรณ์เช่นนี้สามารถใช้กับเซลล์ได้เกือบทุกชนิด ไม่จำกัดแค่เพื่อเปลี่ยนนิวเคลียสของเซลล์เท่านั้น
แต่ยังสามารถเปลี่ยน#เปลี่ยนทาง พลาสติด และไมโทคอนเดรียได้ด้วย
เชิงอรรถและอ้างอิง.
<templatestyles src="Reflist/styles.css" />
ไมล์ต่อชั่วโมง

ไมล์ต่อชั่วโมง (mph, mph, MPH หรือ mi/h) เป็นหน่วยของอัตราเร็วในระบบการวัดแบบหน่วยวัดอิมพีเรียลและ U.S. customary units แสดงจำนวนไมล์ที่สามารถเดินทางได้ภายในระยะเวลาหนึ่งชั่วโมง โดยมากแล้วนั้น ประเทศที่ใช้หน่วย mph มักจะเป็นประเทศที่ในอดีตอยู่ภายใต้การปกครองของสหราชอาณาจักรและสหรัฐอเมริกา หรือไม่ก็มีความสัมพันธ์ทางประวัติศาสตร์กับสองประเทศข้างต้น ในปัจจุบัน ทั้งสองประเทศยังคงใช้หน่วยนี้อยู่ ส่วนในประเทศพม่า ตามกฎหมายให้ใช้หน่วยเป็น กิโลเมตรต่อชั่วโมง แม้การวัดระยะทางยังคงใช้เป็นไมล์ก็ตาม
การใช้งาน.
การจราจรบนถนน.
รายชื่อดังต่อไปนี้เป็นรายชื่อเขตอำนาจศาลที่ใช้หน่วยไมล์ต่อชั่วโมงเป็นหน่วยสำหรับกำหนดอัตราเร็วของการจราจรบนถนน
<templatestyles src="Div col/styles.css"/>
เครือข่ายรถไฟ.
ถูกใช้ในประเทศสหรัฐอเมริกา แคนาดา และไอร์แลนด์ และยังใช้กับเครือข่ายของอังกฤษ ยกเว้นรถราง ระบบรถไฟใต้ดินบางระบบ และ .
การใช้งานทางทะเลและการบิน.
ทางด้านการใช้งานทางทะเลและการบินนั้นมักใช้เป็นหน่วย นอต เป็นหน่วยความเร็ว (หนึ่งนอตเท่ากับ 1 ไมล์ทะเล/ชม โดย 1 ไมล์ทะเลเท่ากับ 1,852 เมตรหรือประมาณ 6,076 ฟุต)
การใช้งานอย่างอื่น.
ในบางประเทศอาจใช้หน่วย mph ในการเล่นกีฬาบางประเภท เช่น คริกเกต, เทนนิส และ เบสบอล.
การแปลงหน่วย.
 (* = ค่าประมาณ)<noinclude>
เอ็นทีเอ็กซ์ (วงดนตรี)

เอ็นทีเอ็กซ์  เดิมชื่อ NT9 และ Neo Tracks No.9 เป็นบอยแบนด์สัญชาติเกาหลีใต้ซึ่งมีสมาชิกสิบคนภายใต้บริษัทวิคตอรีคอมพานี สมาชิกกลุ่มประกอบด้วย ฮยองจิน ยุนฮยอก แจมิน ชางฮุน โฮจุน อึนโฮ จีซอง ซองวอน กีฮยอน และรอฮยอน พวกเขาเดบิวต์อย่างเป็นทางการเมื่อวันที่ 30 มีนาคม ค.ศ. 2021 ด้วยสตูดิโออัลบั้มแรกของพวกเขาชื่อ “Full of Lovescapes” เดิมทีมีกำหนดเปิดตัวในเดือนมกราคม พ.ศ. 2564 แต่ล่าช้าเนื่องจากโควิด-19
30 (อัลบั้มอะเดล)

30 เป็นอัลบั้มลำดับที่สี่ของนักร้องและนักแต่งเพลงชาวอังกฤษ อะเดล จัดจำหน่ายโดยโคลัมเบียเรเคิดส์ วางแผงครั้งแรกในวันที่ 19 พฤศจิกายน ค.ศ. 2021 อัลบั้มนี้ซึ่งเป็นผลงานของอะเดลต่อจาก "25" มีแนวคิดหลักเกี่ยวกับการแยกกันอยู่ การหย่าร้าง ความเป็นแม่ และความกังวลต่อชื่อเสียง ชื่ออัลบั้ม "30" มาจากอายุที่อะเดลสมรสกับไซมอน โคเนกกี อดีตสามี ซิงเกิลแรกของอัลบั้มนี้คือ "อีซีออนมี"ซึ่งมีกำหนดเผยแพร่ในวันที่ 15 ตุลาคม ค.ศ. 2021
วัดสว่างอารมณ์ (จังหวัดฉะเชิงเทรา)

วัดสว่างอารมณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลาแดง อำเภอบางน้ำเปรี้ยว จังหวัดฉะเชิงเทรา มีเนื้อที่ 12 ไร่ 2 งาน 56 ตารางวา ปัจจุบัน พระครูอุดมโชติรัตน์ เป็นเจ้าอาวาส
วัดสว่างอารมณ์ก่อตั้งเมื่อ พ.ศ. 2312 ได้รับพระราชทานวิสุงคามสีมา เมื่อ พ.ศ. 2525 ในการเผยแพร่พระพุทธศาสนาจัดพระภิกษุไปสอนศีลธรรมในโรงเรียน จัดกิจกรรมเกี่ยวกับการอนุรักษ์วัฒนธรรมไทยในวันสำคัญต่าง ๆ เมื่อวันที่ 17 ธันวาคม พ.ศ. 2544 กรมศิลปากรประกาศขึ้นทะเบียนเป็นโบราณสถานและกำหนดเขตที่ดินโบราณสถาน เนื้อที่ประมาณ 2 ไร่ 55 ตารางวา พ.ศ. 2480 ในสมัยพรครูธรรมโชดก (หลวงพ่อโชติ) เป็นเจ้าอาวาส ท่านได้ดำริและจัดสร้างโรงเรียนแทนการเรียนที่ศาลาวัด ตั้งเป็นโรงเรียนประชาบาล ตำบลศาลาแดง 2 (วัดสว่างอารมณ์) ต่อมาชื่อว่า โรงเรียนวัดสว่างอารมณ์ (กัลยาณราษฎร์)
เซอร์ไวเวอร์ 41

เซอร์ไวเวอร์ 41  เป็นฤดูกาลที่ 41 ของรายการเซอร์ไวเวอร์ ออกอากาศครั้งแรกวันที่ 22 กันยายน พ.ศ. 2564 ทางสถานีโทรทัศน์ CBS ประเทศสหรัฐอเมริกาและสถานีโทรทัศน์ Global ในประเทศแคนาดา
ซึ่งในการถ่ายทำฤดูกาลที่ 41 และ 42 ทางผู้ผลิตรายการได้รับผลกระทบจากการระบาดทั่วของโควิด-19 จากเดิมแผนการถ่ายทำที่วางไว้ว่าจะเริ่มถ่ายทำที่ประเทศฟิจิในเดือนมีนาคมถึงเดือนพฤษภาคม พ.ศ. 2563 เพื่อให้ทันออกอากาศในเดือนกันยายนปีนั้น ต้องปรับเปลี่ยนใหม่เพราะประเทศฟิจิมีข้อจำกัดเรื่องการเดินทางของบุคคลทั่วโลกเพื่อเข้าสู่ประเทศและมีการปิดพรมแดนของประเทศฟิจิ การถ่ายทำจึงถูกเลื่อนให้เริ่มการผลิตได้ในเดือนมีนาคม พ.ศ. 2564 และการออกอากาศจึงปรับเลื่อนเป็นเดือนกันยายน พ.ศ. 2564 แทน
นอกจากนี้ จากผลกระทบของการแพร่ระบาดยังส่งผลถึงจำนวนวันของการถ่ายทำและการแข่งขันในรายการอีกด้วย จากเดิมจะต้องแข่งกัน 39 วัน ถูกลดเหลือเพียง 26 วัน เป็นผลอันเนื่องมาจากข้อกำหนดเรื่องการกักตัวของผู้ที่เดินทางเข้าสู่ประเทศฟิจิ
 ลูวู แปลว่า น้ำท่วม ในภาษาฟิจิ สีประจำเผ่า สีฟ้า
 อูเอ แปลว่า คลื่น ในภาษาฟิจิ สีประจำเผ่า สีเขียว
 ยาเสะ แปลว่า ฟ้าผ่า ในภาษาฟิจิ สีประจำเผ่า สีเหลือง
 เวียกาน่า แปลว่า ความหิว ในภาษาฟิจิ สีประจำเผ่า สีแดง
รางวัลจารุพงษ์ ทองสินธุ์ เพื่อประชาธิปไตย

รางวัลจารุพงษ์ ทองสินธุ์ เพื่อประชาธิปไตย เป็นรางวัลโดยสภานักศึกษามหาวิทยาลัยธรรมศาสตร์ ที่มอบให้แก่นักกิจกรรมที่เคลื่อนไหวเรียกร้องและปกป้องประชาธิปไตย เช่นเดียวกับ ที่จารุพงษ์ ทองสินธุ์ได้เคลื่อนไหว ซึ่งเป็นหนึ่งในผู้เสียชีวิตจากเหตุการณ์ 6 ตุลาในปีพ.ศ. 2519 พิธีมอบรางวัล จัดขึ้นในงานรำลึกเหตุการณ์ 6 ตุลาฯ ทุกปีตั้งแต่ปี พ.ศ. 2562
บาลงดอร์ 2021

บาลงดอร์ 2021  เป็นพิธีประจำปีครั้งที่ 65 ของบาลงดอร์ ซึ่งนำเสนอโดยฟรานซ์ฟุตบอล และยกย่องนักฟุตบอลที่ดีที่สุดในโลกสำหรับปี ค.ศ. 2021 
รายชื่อผู้ได้รับการเสนอชื่อเข้าชิงรางวัลประกาศเมื่อวันที่ 8 ตุลาคม พ.ศ. 2564
รายชื่อนักฟุตบอลชาย.
มีการประกาศรายชื่อผู้เข้าชิงรางวัลในวันที่ 8 ตุลาคม พ.ศ. 2564
รางวัลบาลงดอร์หญิง.
อาเลกเซีย ปูเตยัส ได้รับรางวัลบาลงดอร์หญิง 2021 สำหรับผู้เล่นหญิงยอดเยี่ยมที่สุดในโลก
มัสยิดซุลตันซูรียันชะฮ์

มัสยิดซุลตันซูรียันชะฮ์  เป็นมัสยิดเก่าแก่ในจังหวัดกาลีมันตันใต้ ประเทศอินโดนีเซีย สร้างขึ้นในสมัยปกครองของตวน กูรู (1526-1550) กษัตริย์บันยาร์องค์แรกที่ทรงเข้ารับอิสลาม อดีตเคยมีพระราชวังกัมปุงกราเตินตั้งอยู่ แต่ต่อมาวังถูกทำลายทิ้งหมดโดยเจ้าอาณานิคมดัตช์ ลักษณะเด่นของมัสยิดคือหลังคาสานซ้อนหลายชั้น ลักษณะสถาปัตยกรรมแบบบันยาร์ยุคก่อนศาสนาอิสลามเข้ามา
มัสยิดเก่าวาเปาเว

มัสยิดเก่าวาเปาเว (Wapauwe Old Mosque) เป็นมัสยิดเก่าแก่ในจังหวัดมาลูกู ประเทศอินโดนีเซีย สร้างขึ้นในปี 1414 และถือว่าเป็นมัสยิดที่เก่าแก่ที่สุดในหมู่เกาะโมลุกกะ และหนึ่งในมัสยิดที่เก่าแก่ที่สุดในหมู่เกาะอินโดนีเซีย
มี่นโกไนง์

ปออู้ทู่น ([pɔ̀ ʔú tʰʊ́ɰ̃]) หรือรู้จักในชื่อ มี่นโกไนง์ ([mɪ́ɰ̃ kò nàɪ̯ɰ̃], แปล: "ผู้พิชิตจักรพรรดิทั้งปวง") เป็นนักกิจกรรมเคลื่อนไหวเพื่อประชาธิปไตยแนวหน้าของประเทศพม่า เขาถูกจำคุกหลายครั้งนับตั้งแต่ปี 1988 จากกิจกรรมต่อต้านรัฐบาลของเขา "เดอะนิวยอร์กไทมส์" เรียกขานเขาว่าเป็นบุคคลฝ่ายค้านของพม่าที่มีอิทธิพลมากที่สุด เป็นรองเพียงอองซานซูจีเท่านั้น
ในเดือนกันยายน 1987 หลังรัฐบาลเผด็จการนำโดยเนวี่นประกาศล้างสกุลเงินจัตโดยไม่แจ้งเตือนล่วงหน้า ส่งผลให้ชาวพม่าจำนวนมากเสียเงินเก็บไปมหาศาลชั่วข้ามคืน หนึ่งในกลุ่มที่ได้รับผลกระทบหนักสุดคือนักศึกษาที่เก็บเงินไว้เป็นค่าเล่าเรียน เหตุการณ์นี้จึงนำไปสู่ความวุ่นวายและการจลาจลหลายครั้งตามมหาวิทยาลัยต่าง ๆ ในประเทศ และเหตุการณ์ยิ่งรุนแรงขึ้นหลังนักศึกษา Phone Maw ถูกเจ้าหน้าที่รัฐยิงเสียชีวิตเมื่อ 12 มีนาคม 1988 ขณะกลุ่มนักศึกษาปะทะกับตำรวจ และท้ายที่สุดเป็นหนึ่งในชนวนเหตุของการก่อการกำเริบ 8888 ในระหว่างการนักประท้วงหยุดงานนี้ มี่นโกไนง์เดินทางไปปราศัยตามจุดชุมนุมต่าง ๆ หน้าสถานทูตสหรัฐและโรงพยาบาลกลางย่างกุ้ง รวมถึงช่วยจัดการให้อองซานซูจี ลูกสาวของวีรบุรุษ อองซาน ได้ชึ้นปราศัยครั้งแรกของเธอที่เจดีย์ชเวดากองต่อมาอองซานซูจีได้รับการเลือกตั้งในปี 1990 แต่ต่อมาก็ถูกรัฐบาลทหารก่อรัฐประหารอีกครั้งในปี 2021
หลังสิ้นสุดการชุมนุมได้หลายเดือน ท้ายที่สุดเขาถูกรัฐบาลจับกุมและถูกตัดสินจำคุก 20 ปี ด้วยความผิดตามมาตรา 5(j) ของรัฐบัญญัติกิจการฉุกเฉิน ปี 1950 (Emergency Provisions Act) ในฐานะผู้ปลุกระดม "การก่อความไม่สงบและขัดขืนต่อกฎหมายรวมถึงคำสั่งของรัฐบาล ทำลายสันติสุขและความสงบเรียบร้อยของรัฐ" แต่ต่อมาถูกลดโทษเหลือ 10 ปีในเดือนมกราคม 1993 แอมเนสตี้ อินเตอร์เนชั่นแนล ซึ่งเรียกร้องอย่างหนักให้มีการปล่อยตัวเขา ระบุว่าเขาเป็น "prisoner of conscience" เขาถูกจับกุมอีกครั้งในเดือนกันยายน 2006 ร่วมกับมิตรสหายจำนวนหนึ่ง ไม่นานก่อนสมัชชาแห่งชาติ ปี 2006 ก่อนจะถูกปล่อยตัวในเดือนมกราคม 2007 โดยปราศจากคำชี้แจงถึงเหตุผลที่โดนจับจากหน่วยงานรัฐแต่อย่างใด
มี่นโกไนง์ได้รับการยอมรับในระดับนานาชาติจากบทบาทในการเรียกร้องประชาธิปไตยและต่อต้านรัฐบาลเผด็จการ เขาได้รับรางวัลควังจูในปี 2009, ซิวิลเคอเรจไพรซ์ในปี 2005 ร่วมกับ Anna Politkovskaya และ มูนีร์ ซาอิด ตาลิบ, รางวัลฮอมอฮอมินี โดยพีเพิลอินนี้ดในปี 2000, รางวัลสันติภาพนักเรียนนักศึกษา ปี 1999 และ รางวัลเสรีภาพจอห์น ฮัมฟรี ปี 2000 ร่วมกับ ซินเธีย หม่อง จาก แม่ตาวคลินิก
วัดปากเหมือง (จังหวัดเชียงใหม่)

วัดปากเหมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขัวมุง อำเภอสารภี จังหวัดเชียงใหม่ อยู่ห่างจากตัวเมืองเชียงใหม่ประมาณ 18 กิโลเมตร มีที่ดินตั้งวัดมีเนื้อที่ 8 ไร่ 2 งาน 56 ตารางวา โฉนดเลขที่ 45251 ปัจจุบันมีพระครูสมุห์วรฉัตร สุจิตฺโต ดำรงตำแหน่งเจ้าอาวาส
วัดปากเหมืองมีชื่อปรากฏในใบลาน เป็นตัวหนังสือพื้นเมือง เขียนว่า วัดปากเหมือง แก้วกว้าง ท่าช้าง ป่ายางชุม ต่อมาได้เปลี่ยนชื่อมาเป็น "วัดปากเหมือง" สันนิษฐานว่าน่าจะสร้างมาเป็นเวลาประมาณ 700 กว่าปี ตามหลักฐานการค้นพบโบราณวัตถุที่มีศรัทธาสร้างถวายไว้กับวัด ส่วนผู้สร้างวัดเป็นผู้ใดไม่ทราบ แต่ที่ชื่อว่า "วัดปากเหมือง" เพราะบริเวณวัดมีลำเหมืองใช้ในการเกษตรอยู่บริเวณด้านข้างและด้านหน้า เหมืองนี้เป็นเขตติดต่อที่ใช้ในจังหวัดเชียงใหม่และลำพูน จากข้อมูลของสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 2400 วัดได้รับพระราชทานวิสุงคามสีมาเมื่อวันที่ 19 พฤษภาคม พ.ศ. 2547
วัดหนองแวง (จังหวัดขอนแก่น)

วัดหนองแวง เป็นพระอารามหลวงชั้นตรี ชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองขอนแก่น จังหวัดขอนแก่น มีเนื้อที่ดินที่ตั้งวัด 26 ไร่ 65 ตารางวา โดยมีหนังสือแสดงกรรมสิทธิ์เป็นโฉนด 713 เลขที่ 28 หน้าสำรวจ 794 เล่มที่ 8 หน้า 13 ลักษณะพื้นที่ตั้งวัดและบริเวณโดยรอบเป็นที่ราบเรียบ เป็นลักษณะหกเหลี่ยม มีหมู่บ้านล้อมรอบสามด้าน และมีบึงแก่นนครอยู่ทางทิศตะวันออกของวัด
วัดหนองแวง เดิมชื่อ วัดเหนือ ตั้งวัดเมื่อ พ.ศ. 2332 พร้อมกับ วัดกลาง และ วัดธาตุ สร้างโดย ท้าวเพียเมืองแพน เจ้าเมืองคนแรก ณ บ้านบึงบอน (บึงแก่นนคร) ต่อมา พ.ศ. 2354 ท้าวจามมุตร เจ้าเมืองคนที่ 2 ได้ย้ายเมืองไปอยู่บ้านดอนพันชาติ เขตเมืองมหาสารคาม บ้านบึงบอนจึงกลายเป็นเมืองเก่า วัดจึงมีอีกนามว่า วัดหนองแวงเมืองเก่า
วัดหนองแวงได้รับพระราชทานวิสุงคามสีมาครั้งแรกเมื่อ พ.ศ. 2442 และได้รับพระราชทานวิสุงคามสีมาครั้งสุดท้าย เมื่อวันที่ 27 สิงหาคม พ.ศ. 2527 เขตวิสุงคามสีมา กว้าง 40 เมตร ยาว 80 เมตร ต่อมาเมื่อ พ.ศ. 2527 ได้ยกฐานะขึ้นเป็นพระอารามหลวง
วัดมี พระมหาธาตุแก่นนคร‎ เป็นพระธาตุเก้าชั้นฐานสี่เหลี่ยมกว้างด้านละ 50 เมตร เรือนยอดทรงเจดีย์จำลองแบบจาก พระธาตุขามแก่น จัดสร้างขึ้นเนื่องในวโรกาสที่ พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองสิริราชสมบัติครบ 50 ปี และมหามังคลานุสรณ์ 200 ปีเมืองขอนแก่น พระธาตุสูง 80 เมตร มีพระจุลธาตุ 4 องค์ ตั้งอยู่ 4 มุม และมีกำแพงแก้วพญานาค 7 เศียรล้อมรอบ เป็นศิลปะทวารวดีผสมผสานศิลปะอินโดจีน
วัดธรรมนิมิตต์

วัดธรรมนิมิตต์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านสวน อำเภอเมืองชลบุรี จังหวัดชลบุรี มีเนื้อที่ประมาณ 110 ไร่
วัดธรรมนิมิตต์ตั้งเมื่อ พ.ศ. 2484 โดยนายธรรมนูญ สิงคารวนิช อยู่บ้านซอยท่าเรือ อำเภอเมืองชลบุรี เป็นผู้มอบที่ดินถวายสร้างวัด จำนวน 21 ไร่ 2 งาน 71 วา ได้รับพระราชทานวิสุงคามสีมา เมื่อวันที่ 2 กุมภาพันธ์ พ.ศ. 2499 
อาคารและเสนาสนะที่สำคัญ ได้แก่ อุโบสถ ศาลาการเปรียญ กุฏิ หอระฆัง อาคารเรียนปริยัติธรรมของวัด และอาคารที่ใช้เป็นโรงเรียนที่วัด 1 หลัง พระครู นิมิตต์ ธรรมานุรักษ์ เป็นเจ้าอาวาสวัดธรรมนิมิตต์จัดเป็นวัดปฏิบัติวิปัสนากรรมฐานเป็นนักเรียนบาลีอภิธรรม นักเรียนของพระภิกษุสงฆ์ ปูชนียวัตถุที่สำคัญ คือ "พระพุทธมงคลนิมิตต์" เป็นพระพุทธรูปคอนกรีตองค์ใหญ่ประดับด้วยกระเบื้องโมเสก ปางประทับเรือ หรือประทับนั่งบนบัลลังก์ห้อยพระบาท พระหัตถ์ซ้ายวางคว่ำบนพระเพลา พระหัตถ์ขวาห้องอยู่ข้างพระองค์ โดยมีขนาดความสูง 34 เมตร ตั้งอยู่เชิงเขา และบนยอดเขายังเป็นจุดชมทัศนียภาพของชลบุรี
วัดพระหิน

วัดพระหิน หรือ วัดสันต้นเผิ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลม่วงคำ อำเภอพาน จังหวัดเชียงราย
จากข้อมูลของกรมการศาสนาระบุว่า วัดพระหินตั้งวัดเมื่อ พ.ศ. 2460 อย่างไรก็ดีในช่วงที่พระเจ้าตาลูน (พ.ศ. 2127–2191) กษัตริย์พม่าเข้าครองเมืองเชียงแสน "ตำนานพื้นเมืองเชียงแสนและประชุมพงศาวดาร ภาคที่ 61" ได้กล่าวถึงรายชื่อวัดจำนวน 141 วัด ทั้งภายในและภายนอกเมืองเชียงแสนในรัศมี 500 วา ก็กล่าวถึงวัดพระหินด้วย สันนิษฐานว่าวัดแห่งนี้น่าจะมีขึ้นในเมืองเชียงแสนแล้ว
วัดพระหินมีโบราณวัตถุที่กรมศิลปากรประกาศขึ้นทะเบียน เป็นพระพุทธรูปจำนวน 4 องค์ ได้แก่ พระพุทธรูปปางมารวิชัย ชนิดศิลา ศิลปะล้านนา ตักกว้าง 123 เซนติเมตร สูง 178 เซนติเมตร พระพุทธรูปปางมารวิชัย ชนิดสำริด ศิลปะล้านนา ตักกว้าง 35 เซนติเมตร สูง 69.5 เซนติเมตร พระพุทธรูปปางมารวิชัย ชนิดสำริด ศิลปะล้านนา มีจารึกที่ฐาน ตักกว้าง 30 เซนติเมตร สูง 56.5 เซนติเมตร และพระพุทธรูปปางมารวิชัย ชนิดสำริด ศิลปะล้านนา มีจารึกที่ฐาน ตักกว้าง 10 เซนติเมตร สูง 19.2 เซนติเมตร
วัดพระธาตุสามดวง (จังหวัดเชียงราย)

วัดพระธาตุสามดวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลป่าหุ่ง อำเภอพาน จังหวัดเชียงราย อยู่ในพื้นที่ระหว่างบ้านป่าทุ่ง หมู่ที่ 1 กับบ้านศาลาเหมืองหิน หมู่ที่ 11 อยู่ห่างจากที่ทำการอำเภอพานไปทางทิศตะวันตก 12 กิโลเมตร ภายในบริเวณวัดมีพระธาตุอยู่ 3 องค์ แต่ละองค์ตั้งห่างกันประมาณ 100-200 เมตร และตั้งอยู่บนเนินสูงลดหลั่นกัน
ตามตำนานเล่าว่าพระธาตุองค์นี้สร้างขึ้นประมาณ พ.ศ. 1839 ต่อมาได้มีการบูรณะเมื่อ พ.ศ. 2476 โดยคณะศิษยานุศิษย์ของครูบาศึลธรรมกับครูบาไชยาเพื่อใช้เป็นที่อยู่ปฏิบัติธรรมของพระสงฆ์ แต่เดิมเป็นวัดร้าง มีซากเจดีย์ที่ก่อด้วยอิฐโบราณจำนวนสามองค์และพระพุทธรูปที่แกะสลักจากหินศิลาแลงชำรุดทุรดโทรมปรักหักพังอยู่เป็นจำนวนมาก จากเศษอิฐคาดว่าคงมีอายุไม่ต่ำกว่า 700 ปี ภายหลังได้มีการลักลอบนำเอาซากพระพุทธรูปเหล่านั้นไปหมด คงเหลือแต่ซากพระเจดีย์ (พระธาตุ) ที่พังทลาย จากข้อมูลของสำนักงานพระพุทธศาสนาแห่งชาติ ระบุว่าตั้งวัดเมื่อวันที่ 13 มีนาคม พ.ศ. 2556
วัดบางปรือ

วัดบางปรือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยแร้ง อำเภอเมืองตราด จังหวัดตราด มีพระครูสิริธรรมรักขิต (บังคม รกฺขิต-ธมฺโม) เป็นเจ้าอาวาส และดำรงตำแหน่งเจ้าคณะจังหวัดตราด
วัดบางปรือประกาศจัดตั้งวัดเมื่อ พ.ศ. 2350 ได้รับพระราชทานวิสุงคามสีมาเมื่อวันที่ 7 พฤษภาคม พ.ศ. 2483 เริ่มแรกตั้งเป็นสำนักสงฆ์มาไม่น้อยกว่า 50 ปี จนเมื่อประกาศตั้งวัดเมื่อ พ.ศ. 2350 เหตุที่ใช้ชื่อวัดว่า "วัดบางปรือ" เพราะบริเวณวัดมีหญ้าชนิดหนึ่งเรียกว่าปรือขึ้นอยู่ริมน้ำซึ่งอยู่ติดกับบริเวณสร้างวัด วัดมีเจ้าอาวาสที่ชาวบ้านนับถือและบูชาอย่างมากซึ่งได้มรณภาพไปแล้ว นามว่า พระครูวิธานธรรมนิเทศก์ (หลวงปู่กลิ่น) เป็นศูนย์รวมจิตใจของพุทธศาสนาชนตลอดมา โดยเฉพาะในช่วงตั้งแต่ปี พ.ศ. 2484–2548 วัดได้รับพระราชทานวิสุงคามสีมาครั้งหลังเมื่อวันที่ 9 กรกฎาคม พ.ศ. 2545
วัดหนองปรือ (อำเภอบางละมุง)

วัดหนองปรือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองปรือ อำเภอบางละมุง จังหวัดชลบุรี ที่ดินตั้งวัดมีเนื้อที่ 30 ไร่ 2 งาน 60 ตารางวา
วัดหนองปรือสร้างขึ้นในเขตที่ราบลุ่มที่ปกคลุมไปด้วยต้นปรือหรือธูปฤาษี การเดินทางมาที่วัดในสมัยนั้นชาวบ้านจะต้องเดินผ่านทุ่งต้นปรือและหนองน้ำอันอุดมสมบูรณ์มาตลอดทาง ตั้งเป็นวัดเมื่อ พ.ศ. 2404 ได้รับพระราชทานวิสุงคามสีมาเมื่อ พ.ศ. 2520 อุโบสถหลังแรกสร้างงโดยหลวงพ่อช้าง แต่เกิดเหตุการณ์เพลิงไหม้เมื่อ พ.ศ. 2557 ได้เผาทำลายอาคารพระปริยติธรรมที่ภายในสร้างด้วยไม้สักทองทั้งหลัง รวมทั้งโบราณวัตถุที่ท่านเจ้าอาวาสได้เก็บสะสมไว้ หลังจากเหตุเพลิงไหม้ ท่านเจ้าอาวาส พระสงฆ์ และประชาชนได้ร่วมมือร่วมใจกันก่อสร้างและบูรณะอาคารพระปริยติธรรมหลังใหม่เพื่อทดแทนหลังเก่า เป็นที่ประดิษฐานพระบรมสารีริกธาตุ เป็นสนามสอบพระปริยัติธรรม บรรพชาสามเณรภาคฤดูร้อนและอีกมากมาย
วัดยังเป็นที่ตั้งของพิพิธภัณฑ์วัดหนองปรือ ก่อตั้งเมื่อ พ.ศ. 2526 โดยพระครูพิพิธกิจจารักษ์ เจ้าอาวาสวัดหนองปรือ ตั้งอยู่บริเวณภายในอาคารโรงเรียนพระปริยัติธรรมของวัดหนองปรือ ชั้นล่างของอาคารแบ่งส่วนออกชัดเจนเป็น 2 ส่วน คือ ด้านหน้าเป็นห้องรับรอง ห้องพระ และมีตู้จัดแสดงพระพุทธรูป ส่วนด้านในพิพิธภัณฑ์จัดแสดงวัตถุที่ขุดพบเจอภายในบริเวณวัด เช่น ใบเสมาธรรมจักรหิน พิมพ์ไม้หล่อพระ เครื่องถ้วยชามสังคโลก ตาลปัตร พานทอง เครื่องเงิน เครื่องทองเหลือง เครื่องแก้ว เป็นต้น
วิหารหลวงพ่อช้าง แต่เดิมเป็นพระอุโบสถ (หลังเก่า) ลักษณะเป็นพระวิหารไม้ ผังรูปสี่เหลี่ยมผืนผ้า หลังคาเครื่องไม้ทรงไทยลดชั้น หน้าบันทั้งสองด้านเป็นปูนปั้นลายเครือเถามีคันทวยไม้ค้ำรับชายคา ท้ายวิหารมีฐานชุกชีปูนปั้นลงรักปิดทองประดับกระจกมีอิทธิพลของศิลปะจีน พื้นปูด้วยหินอ่อนทั้งหมด ภายในประดิษฐานพระพุทธรูปปูนปั้นลงรักปิดทอง ปางมารวิชัย มีพระอัครสาวกปูนปั้นประทับยืนพนมมืออยู่ทางด้านหน้า และมีรอยพระพุทธบาทสร้างเมื่อประมาณ พ.ศ. 2456 และประติมากรรมรูปเหมือนของหลวงพ่อช้าง
Electroporation

Electroporation หรือ electropermeabilization เป็นเทคนิคทางอณูชีววิทยาที่ประกบสนามไฟฟ้าเข้ากับเซลล์เพื่อเพิ่มสภาพให้ซึมผ่านได้ของเยื่อหุ้มเซลล์ แล้วทำให้สามารถส่งสารเคมี ยา ชุดอิเล็กโทรด หรือดีเอ็นเอเข้าไปในเซลล์ได้ (เป็นกระบวนการที่เรียกว่า electrotransfer)
ในอณูชีววิทยา กระบวนการนี้มักใช้แปลงพันธุ์แบคทีเรีย ยีสต์ หรือ#เปลี่ยนทาง ของพืชโดยเพิ่มดีเอ็นเอแปลกปลอมเข้าในเซลล์
เช่น ถ้าผสมแบคทีเรียกับพลาสมิดแล้วนำผ่านกระบวนการนี้ พลาสมิดก็จะเข้าไปในแบคทีเรียได้ ทั้งนี้ ขึ้นอยู่กับว่าต้องการจะส่งอะไรเข้าไป เพราะการใช้เพปไทด์ #เปลี่ยนทาง peptides หรือการใช้เครื่องทำการแบบ CellSqueeze ก็อาจใช้ได้เหมือนกัน
กระบวนการนี้ทำโดยสร้างศักย์ไฟฟ้า #เปลี่ยนทาง เข้ากับเซลล์ที่แขวนลอยอยู่ในหลอดชนิด electroporation cuvette
ต่อจากนั้น จะต้องระวังในการจัดการเซลล์จนกระทั่งเซลล์แบ่งตัวแล้ว ซึ่งก็จะเกิดเซลล์ใหม่อันมีพลาสมิดที่ต้องการเกิดขึ้นพร้อมกันด้วย
Gene electroporation.
ศักย์ไฟฟ้าข้ามเยื่อหุ้มเซลล์ที่เพิ่มขึ้นอย่างเพียงพอจะทำให้เยื่อหุ้มเซลล์ไม่เสถียร
และสภาพให้ซึมผ่านได้ของเยื่อก็จะเพิ่มขึ้น จึงยังโมเลกุลอันปกติซึมผ่านไม่ได้ให้ซึมผ่านได้
แม้กลไกของ gene electrotransfer จะยังไม่ชัดเจน
แต่ก็ได้แสดงแล้วว่า ดีเอ็นเอจะเข้าไปที่#เปลี่ยนทาง ส่วนที่หันหน้าชนกับแคโทดเท่านั้น โดยต้องผ่านกระบวนการหลายขั้นตอนรวมทั้งการเคลื่อนย้ายดีเอ็นเอผ่านกระบวนการอิเล็กโตรโฟรีซิสไปยังเซลล์
การแทรก#เปลี่ยนทาง เข้าไปที่เยื่อหุ้มเซลล์ การเคลื่อนย้ายทะลุผ่านเยื่อหุ้มเซลล์ การเคลื่อนไปยังนิวเคลียส การถ่ายโอน#เปลี่ยนทาง ข้ามเยื่อหุ้มนิวเคลียส และในขั้นตอนสุดท้าย การแสดงออกของยีน
มีปัจจัยหลายอย่างที่มีผลต่อประสิทธิภาพของการส่งยีนผ่านเยื่อหุ้มเซลล์ เช่น อุณหภูมิ ลักษณะต่าง#เปลี่ยนทาง ๆ ของ#เปลี่ยนทาง ความเข้มข้นของดีเอ็นเอ สารบัฟเฟอร์ที่ใช้ ขนาดเซลล์ และสมรรถภาพการแสดงออกยีนของเซลล์
สำหรับกระบวนการ gene electrotransfer ในร่างกาย ปัจจัยที่มีผลอื่น#เปลี่ยนทาง ๆ รวมทั้งการแพร่ของดีเอ็นเอผ่านสารเคลือบเซลล์ (extracellular matrix) และคุณสมบัติของเนื้อเยื่อ โดยสภาพนำไฟฟ้าทั่วไปของเนื้อเยื่อก็สำคัญด้วย
เชิงอรรถและอ้างอิง.
<templatestyles src="Reflist/styles.css" />
โหลว เจียหลิง

โหลว เจียหลิง (จีน: 羅嘉翎, พินอิน: Luó Jiālíng) เป็นนักเทควันโดหญิงชาวไต้หวัน 
ประวัติ.
เจียหลิงเกิดในตระกูลที่ผูกพันกับเทควันโด โดยพ่อของเขา (โหลว เหวินเซียง) มีโรงฝึกเทควันโดของตัวเขาเอง และบุตรชายของเขา (โหลว ยู่เจิ่ง) ก็เป็นนักเทควันโดด้วยเช่นกัน โดยเจียหลิงเริ่มการเป็นนักเทควันโดโดยการฝึกจากพ่อของเขาตั้งแต่ยังเล็ก
เมื่อครั้งที่เจียหลิงเรียนชั้นประถมศึกษาปีที่ 6 เธอได้แชมป์การแข่งขันในระดับเยาวชน เมื่อเจียหลิงเข้าเรียนที่โรงเรียนซานฉีในเมืองซินเป่ย์ เธอเริ่มฝึกการต่อสู้อย่างจริงจัง เธอคว้าเหรียญทองในการแข่งขันกีฬาแห่งชาติระดับกลางของไต้หวันสองปีซ้อน ระหว่างนั้นส่วนสูงของเธอเพิ่มขึ้นไปถึง 180 เซนติเมตร 
เจียหลิงเข้าเรียนที่โรงเรียนมัธยมซานหมิน และเธอได้ติดทีมชาติจีนไทเปในช่วงที่เธอเรียนระดับมัธยมในปีแรก
เมื่อเธอจบการศึกษาในระดับมัธยม เจียหลิงเข้าศึกษาในมหาวิทยาลัยพลศึกษาแห่งชาติไต้หวัน โดยเธอมักเอาหนังสือไปทบทวนขณะอยู่ในแคมป์ทีมชาติ และงานอดิเรกของเธอ คือ การทำขนม
นิราศสุพรรณ (เสมียนมี)

นิราศสุพรรณ เป็นนิราศประพันธ์โดยหมื่นพรหมสมพัตสร (มี) หรือเสมียนมี โคลงกระทู้บอกไว้ตอนท้ายว่า "เสมียนมีแต่งถวาย" ตอนท้ายของนิราศมีระบุบอกศักราชว่า พ.ศ. 2383 ในรัชสมัยพระบาทสมเด็จพระนั่งเกล้าเจ้าอยู่หัว ขณะที่มีบรรดาศักดิ์เป็นหมื่นพรหมสมพัตสร เป็นนายอากรเมืองสุพรรณบุรี ได้เดินไปเก็บอากรที่เมืองสุพรรณบุรีดังที่ปรากฏที่ต้นโคลง แต่งหลังฉบับสุนทรภู่ 8 ปี
นิราศสุพรรณสำนวนเสมียนมี กรมศิลปากรได้ตีพิมพ์เมื่อ พ.ศ. 2497 ครั้งหนึ่ง แต่ตอนต้นมีความขาดอยู่วรรคหนึ่ง ต่อมาสามารถหาหนังสือเก่าและเติมลงไปแล้ว และได้แก้ถ้อยคำที่ยังผิดพลาดอยู่บางแห่ง และมีการตีพิมพ์เป็นหนังสืออนุสรณ์ในงานพระราชทานเพลิงศพ หลวงอาคารพาณิชยกรรม (ฟัง อำไพวนิช) ณ เมรุวัดมกุฏกษัตริยาราม 5 สิงหาคม พ.ศ. 2516
นิราศสุพรรณฉบับนี้เป็นการเดินทางเพื่อไปเก็บภาษีอากรสวนและตลาด ตามที่ประมูลได้สัมปทานซึ่งเป็นวาระปีต่อปี ในนิราศระบุว่าได้ทุนทรัพย์สนับสนุนจากพระเจ้าน้องยาเธอพระองค์หนึ่งในรัชกาลที่ 3 การเขียนนิราศจึงมีวัตถุประสงค์ที่ต้องการแต่งถวายเจ้านายพระองค์นี้ด้วย 
เส้นทาง.
เสมียนมีเริ่มต้นบันทึกการออกเดินทางจากบ้านของตัวเอง ที่เป็นเรือนแพริมแม่น้ำเจ้าพระยาตั้งอยู่ทางใต้จากวังหลวง โดยไม่ระบุว่าเป็นตอนไหนของแม่น้ำ ผ่านวังหลัง วัดทอง บางระมาด วัดไก่เตี้ย วัดชลอ วัดเพลง บางอ้อยช้าง บางขนุน บางขุนกอง บางม่วง บางนายไกร บางระนก บางคูเวียง วัดอุทยาน บางใหญ่ บางไก่ช่อน บางปลาดุก บางระกำ บางไทร บางหลวง บางน้อย บางหวาย บางเภา บางปลาร้า บางสะแก บางคัน บ้านกุ่ม บางแม่ม่าย คลองกฤษณา บ้านชีผ้าขาว คลองคาง บางยี่หน วัดเสาหงส์ บ้านตลาดแก้ว บ้านยอด บ้านทับขี้เหล็ก บ้านเกาะ บางยี่สุข วัดกุฎีทอง ถึงสุพรรณบุรี
เถระ

เถระ  หมายถึง ภิกษุผู้ใหญ่ ตามพระวินัยกำหนดว่าต้องมีพรรษาตั้งแต่ 10 ขึ้นไป ถ้าเป็นภิกษุณีเรียกว่าเถรี
วินัยมุขระบุว่าผู้เป็นเถระต้องมีองค์ประกอบดังนี้
 " เถร หรือเถน ใช้เรียกคนที่บวชพระแล้วผิดวินัย
เลื่นตำแหน่งลงมาเป็น เถร รักษาศิล10 เท่ากับสามาเณร
สรุป เถรจะอายุเยอะกว่าสามเณรทั่วไป แต่เถร น้อยกว่าพระสงฆ์ สูงกว่าสามเณร คนโบราณสมัยร.4เรียกกัน พระเถรเณรชี
ชวัลกร วรรธนพิสิฐกุล

ชวัลกร วรรธนพิสิฐกุล (เกิด 11 เมษายน พ.ศ. 2531) ชื่อเล่น กระติ๊บ เป็นนักแสดงและพิธีกรชาวไทย เริ่มเข้าสู่ในวงการบันเทิงจากเวทีการประกวดมิสไทยแลนด์ยูนิเวิร์ส ประจำปี พ.ศ. 2551 ได้รับตำแหน่งรองมิสไทยแลนด์ยูนิเวิร์สหลังจากนั้นเธอก็ได้มีผลงานการแสดงละครเรื่องแรกกับทางช่อง 7HD มีชื่อเสียงจากละครเรื่อง "หอหญิง" แสดงคู่กับพาทิศ พิสิฐกุล จากนั้นเธอได้รับบทบาทเด่นเป็นนางร้ายหลาย ๆ เรื่องและเป็นที่รู้จักในตัวตนของเธอเป็นต้น
ประวัติ.
ชวัลกร เกิดเมื่อวันที่ 11 เมษายน พ.ศ. 2531 เธอจบการศึกษาระดับประถมศึกษาที่โรงเรียนวารีเชียงใหม่ และจบการศึกษาระดับมัธยมศึกษาตอนต้นที่โรงเรียนหาดใหญ่วิทยาลัย และระดับมัธยมศึกษาตอนปลายจากโรงเรียนวารีเชียงใหม่ และสำเร็จการศึกษาระดับปริญญาตรีจากคณะจิตรกรรม ประติมากรรม และภาพพิมพ์ มหาวิทยาลัยศิลปากร 
วงการบันเทิง.
ชวัลกรเริ่มเข้าสู่ในวงการบันเทิงจากเวทีการประกวดมิสไทยแลนด์ยูนิเวิร์ส ประจำปี เมื่อในปี พ.ศ. 2551 ได้รับตำแหน่งรองมิสไทยแลนด์ยูนิเวิร์ส หลังจากนั้นเธอได้ลงนามสัญญาในการเป็นนักแสดงในสังกัดช่อง 7 เธอได้รับโอกาสร่วมแสดงละครเรื่องแรกกับทางช่อง 7 มีชื่อเสียงจากละครเรื่อง "ศิลามณี" และเป็นนางเอกในละครซิทคอมเรื่อง "หอหญิง" แสดงคู่กับพาทิศ พิสิฐกุล เธอได้รับบทบาทเด่นเป็นนางร้ายหลาย ๆ เรื่องและเป็นที่รู้จักในตัวตนของเธอ ปัจจุบันกระติ๊บสิ้นสุดสัญญาในการเป็นนักแสดงในสังกัดช่อง 7HD เมื่อวันที่ 31 ธันวาคม พ.ศ. 2560
ภายหลัง ชวัลกรได้รับงานละครและงานด้านพิธีกรต่าง ๆ รวมถึงมีความสามารถในการร้องเพลงโดยเป็นหนึ่งในผู้เข้าร่วมการประกวดแข่งขันร้องเพลงในรายการ The Mask Singer หน้ากากนักร้อง ภายใต้ หน้ากากนางเงือก ออกอากาศทางช่องเวิร์คพอยท์ และแข่งขันรายการ มาสเตอร์เชฟเซเลบริตี้ (ซีซั่น 2) จนได้เป็นแชมป์ของรายการ จากนั้น จึงยึดอาชีพเชฟเป็นงานอดิเรก โดยไปแข่งขันรายการทำอาหารระดับนานาชาติในงาน "Philippine Culinary Cup 2023" ที่ประเทศฟิลิปปินส์ และคว้าเหรียญทอง ประเภท Philippine Culinary Cup World Food Expo Best Pasta / Overall Champions with Gold Medals award คะแนนสูงสุดในการแข่งขันประเภทนี้ Chef Shawankorn Wanthanaphisitkul และเหรียญเงิน ประเภท Philippine Culinary Cup Chef Shawankorn Wanthanaphisitkul Duck - Sliver Medal 
ผลงานพิธีกร.
 ปัจจุบัน 
 อดีต
เจมี โบว์เดน

เจมี โบว์เดน (เกิด 9 มิถุนายน พ.ศ. 2544) เป็นนักฟุตบอลอาชีพชาวไอริช เล่นให้กับ โอลด์แฮม แอธเลติก โดยยืมตัวมาจากทอตนัมฮอตสเปอร์
อาชีพ.
โบว์เดนเข้าร่วมท็อตแนมอคาเดมีเมื่ออายุหกขวบ สำหรับฤดูกาล 2021–22 โบว์เดนถูกยืมตัวไปโอลด์แฮม แอธเลติก เขาถูกวางตัวในการแข่งขันลีก 2 เกมแรกของโอลด์แฮม โดยได้ประเดิมสนามกับนิวพอร์ต เคาน์ตี้
ชีวิตส่วนตัว.
โบว์เดนเกิดที่ โรงพยาบาลมิดเดิลเซ็กซ์นอร์ท ในเอดมันตัน ลอนดอน และเติบโตในท็อตแนม เขาเข้าเรียนที่ โรงเรียนโฮลีแฟมิลีคาทอลิกใน Walthamstow
ฌอน บิกเกอร์สตาฟฟ์

ฌอน บิกเกอร์สตาฟฟ์ (เกิด 15 มีนาคม พ.ศ. 2526) เป็นนักแสดงชาวสก็อต เขาเป็นที่รู้จักในระดับสากลจากการแสดงเป็น โอลิเวอร์ วู้ด ในภาพยนตร์เรื่อง "ซีรีส์ภาพยนตร์แฮร์รี่ พอตเตอร์ ปรากฏตัวในภาพยนตร์เรื่อง "ศิลาอาถรรพ์" (2001) "ห้องแห่งความลับ" (2002) และ " เครื่องรางยมทูต ภาค 2" (2011)
บิกเกอร์สตาฟฟ์เริ่มแสดงเป็นนักแสดงเด็กเมื่ออายุได้ 5 ขวบและเปิดตัวในละครโทรทัศน์เรื่อง "เดอะครอว์โรด" (1996) เขาได้รับรางวัล บาฟตาสก็ฮตแลนด์อวอร์ด จากการรับบท เจเรมี วูลเฟนเดน ในภาพยนตร์โทรทัศน์เรื่อง "คอนเซนติงอะดัลต์" (2007) นอกจากนี้ เขายังปรากฏตัวในภาพยนตร์เรื่อง "แคชแบค" (2006) และ "แมรีควีนออฟสก็ฮต" (2013)
สโรชินี นายฑู

สโรชินี นายฑู ("สกุลเดิม" จัตโตปาธยาย; 13 กุมภาพันธ์ 1879 – 2 มีนาคม 1949) เป็นนักเคลื่อนไหวทางการเมืองและกวีชาวอินเดีย เธอเป็นผู้สนับสนุนสิทธิพลเมือง, การปลดปล่อยสตรี และ ต่อต้านจักรวรรดินิยม รวมถึงเป็นบุคคลสำคัญหนึ่งในขบวนการเรียกร้องเอกราชอินเดีย ผลงานกวีนิพนธ์ของเธอทำให้เธอได้รับการขนานนามว่าเป็น 'ไนติงเกลแห่งอินเดีย' หรือ 'ภารต โกกิลา' (Bharat Kokila) โดยมหาตมะ คานธี อันมรจากกวีนิพนธ์ของเธอที่มีสีสัน ชวนฝัน และเป็นท่วงทำนองอันไพเราะ
เธอได้รับแต่งตั้งเป็นประธานคองเกรสแห่งชาติในปี 1925 และต่อมาดำรงตำแหน่งนายกยูไนเต็ดโปรวินเซสในปี 1947 เป็นสตรีคนแรกที่ดำรงตำแหน่งระดับผู้นำรัฐในดอมิเนียนออฟอินเดีย
นายฑูได้รับการยกย่องให้เป็น "หนึ่งในผู้ส่องทางให้กับขบวนการสิทธิสตรีในอินเดีย" และวันเกิดของเธอ 13 กุมภาพันธ์ ได้รับการเฉลิมฉลองเป็นวันสตรีแห่งชาติ
มุนิบา มะซาริ

มุนิบา มะซาริ บาโลช (Muniba Mazari Baloch, เกิด 3 มีนาคม 1987) เป็นนักกิจกรรม, ศิลปิน, นางแบบ และนักพูดสร้างแรงบันดาลใจชาวปากีสถาน ผู้เป็นที่รู้จักในชื่อ "สตรีเหล็กแห่งปากีสถาน" ("Iron Lady of Pakistan")) เธอได้รับการแต่งตั้งเป็นทูตสตรีสหประชาชาติประจำประเทศปากีสถาน, 100 สตรีของบีบีซีในปี 2015 และ ฟอบส์ 30 อันเดอร์ 30 ในปี 2016
มุนิบาเป็นนางแบบและพิธีกรชาวปากีสถานคนแรกที่นั่งเก้าอี้รถเข็น เธอต้องใช้เก้าอี้รถเข็นนับตั้งแต่เธอบาดเจ็บในอุบัติเหตุทางรถยนต์เมื่ออายุ 21 ปี เมื่อปี 2008 ขณะเดินทางทางรถยนต์กับสามีของเธอจากเกตตาไปราฮิม ยาร์ ข่าน ที่ซึ่งการบาดเจ็บทำให้เธอเป็นอัมพาตซีกล่าง ซึ่งทำให้เธอต้องนอนติดเตียงเป็นเวลาสองปีก่อนจะค่อย ๆ ฟื้นฟูร่างกายและทำกายภาพบำบัด
อาธม ข่าน กา มักบะรา

อาธม ข่าน กา มักบะรา (, เบงกอล: আধম খানের সমাধি) หรือ ที่ไว้ศพอาธม ข่าน (Adham Khan's Tomb) เป็นสุสานที่สร้างขึ้นในศตวรรษที่ 16 ไว้สำหรับไว้ศพของอาธม ข่าน นายพลของจักรพรรดิอักบาร์ แห่งจักรวรรดิโมกุล อาธม ข่าน เป็นบุตรชายของมหัม อังคะ ซึ่งเป็นแม่นมของจักรพรรดิอักบาร์ อาธม ข่าน ถูกประหารชีวิตที่ป้อมอาคราหลังเขาไปฆาตกรรมอตคะ ข่าน นายพลคนโปรดของจักรพรรดิอักบาร์ในปี 1561
ที่ไว้ศพ ("มักบะรา") นี้สร้างขึ้นในปี 1562 ตั้งอยู่ทางเหนือของกุตุบมินาร์ ในเมหราวลี นครเดลี ปัจจุบันอยู่ภายใต้การดูแลของกรมสำรวจโบราณคดีอินเดีย
มัสยิดใหญ่อันนูรี (โมซูล)

มัสยิดญามีอันนูรี  หรือ มัสยิดใหญ่อันนูรี  เป็นอดีตมัสยิดในโมซูล ประเทศอิรัก เป็นที่รู้จักจากหออะซานเอียง ซึ่งเป็นที่มาของชื่อเล่นของเมืองโมซูลว่า "คนค่อม" (the hunchback) ธรรมเนียมระบุว่ามัสยิดสร้างจึ้นครั้งแรกในปลายศตวรรษที่ 12 และถูกทำลายระหว่างการปะทะที่โมซูลในปี 2017 โดยกองทัพอิรักระบุว่าไอซิล (ISIL) เป็นผู้ก่อการทำลายมัสยิด 
มัสยิดนี้มีความสำคัญเชิงสัญลักษณ์มากต่อไอซิลและผู้นำไอซิล อะบู บักร์ อัลบัฆดาดี เนื่องจากในปี 2014 มัสยิดนี้เป็นสถานที่ที่กองกำลังประกาศ "คาลีเฟต" ของตนขึ้น และธงของไอซิลถูกนำขึ้นแขวนบนยอดหออะซานความสูง 45 เมตรของมัสยิด พร้อมวห้คำสัญญาว่าจะไม่ยอมให้ธงนี้ตกถึงพื้นเด็ดขาด ในขณะที่ทางการอิรักและชาวบ้านในท้องถิ่นระบุว่าไอซิลเป็นผู้ทำลายมัสยิด ไอซิลออกประกาศประณามกองทัพสหรัฐว่าเป็นผู้ทำลายมัสยิด ซึ่งไม่ตรงกับหลักฐานเป็นคลิปวิดีโอขณะทำลายมัสยิดที่บีบีซีนำมารายงาน
ฮัยดัร อัลอะบาดี นายกรัฐมนตรีอิรักระบุว่าการทำลายมัสยิดโดยไอซิลนี้เป็นการ "ประกาศยอมแพ้" ของไอซิล
เดวิด เอมิส

เซอร์ เดวิด อานธอนี อันดรู เอมิส ("-miss"; 26 มีนาคม 1952 – 15 ตุลาคม 2021) เป็นนักการเมืองชาวอังกฤษ สมาชิกรัฐสภา (MP) ผู้แทนเขตเลือกตั้งเซาธ์เอนด์เวสท์ ตั้งแต่เดือนพฤษภาคม 1997 กระทั่งถูกฆาตกรรมในปี 2021 ก่อนหน้านี้เขาเคยเป็น MP ผู้แทนเขตบาซซิลเดินตั้งแต่ปี 1983 ถึงเมษายน 1997 เขาเป็นสมาชิกพรรคคอนเซอร์เวทีฟ
เขาเกิดและเติบโตในเอสเซ็กซ์ จบการศึกษาเศรษฐศาสตร์และการปกครองจากมหาวิทยาลัยบอร์นมัธ และเคยประกอบอาชีพเป็นครู, นักประกันภัย และที่ปรึกษาอยู่เป็นระยะเวลาสั้น ๆ เขาได้รับการเลือกตั้งเป็นสมาชิกสภาท้องถิ่นของพรรคคอนเซอร์เวทีฟประจำเรดบริดจ์ในปี 1982 และ MP ผู้แทนเขตบาซซิลเดินในปี 1983 ในการปกครอง ตำแหน่งสูงสุดของเขาในรัฐบาลคือเลขาธิการรัฐสภาไพรเวทให้กับไมเคิล พอร์ทิลโลนานถึงสิบปี เขามีบทขาทมากในตำแหน่งแบ็กเบนเชอร์ (backbencher) และมีส่วนช่วยผลักดันกฎหมายต่าง ๆ เช่น พระราชบัญญัติห้ามการล่ามเชือกโดยทารุณ (Against Cruel Tethering Act; 1988) และพระราชบัญญัติอนุรักษ์พลังงานและบ้านเรือนอบอุ่น (Warm Homes and Energy Conservation Act; 2000) เขาสนับสนุนการช่วยเหลือผู้ป่วยเอนโดเมทริโอซิส และ สวัสดิภาพสัตว์ เช่นในการสนับสนุนพระราชบัญญัติห้ามการล่าจิ้งจอกในปี 2004
เอมิสมีมุมมองทางการเมืองแบบอนุรักษ์นิยมทางสังคม สนับสนุนโทษประหารชีวิต (capital punishment) และ เบร็กซิต เขาคัดค้านการทำแท้ง และเป็นคริสต์ศาสนิกชนคาทอลิก เขาสมรสในปี 1983 มีลูกด้วยกันห้าคน ลูกชายคนเดียวของเขาซึ่งชื่อเดียวกันเคยถูกจำคุกสี่ปีเมื่อปี 2005 ฐานจงใจทำร้ายร่างกายให้เกิดแผลหลังเขาทุบขวดแชมเปญใส่ศีรษะของชายคนหนึ่งในไนต์คลับ ในบรรดาลูกของเขาคือนางแบบ เคที เอมิส
เมื่อวันที่ 15 ตุลาคม 2021 เอมิสถูกแทงด้วยอาวุธมีคมหลายครั้งขณะลงพื้นที่พูดคุยในลี-ออน-ซี เขาเสียชีวิตทันทีในที่เกิดเหตุ
เหตุฆาตกรรมเดวิด เอมิส

ในวันที่ 15 ตุลาคม 2021 เซอร์เดวิด เอมิส สมาชิกรัฐสภาอังกฤษ (MP) ประจำเขตเซาธเอนด์เวสท์ สมาชิกพรรคพรรคอนุรักษนิยม เสียชีวิตหลังถูกแทงหลายครั้งด้วยมีด ขณะลงพื้นที่พบปะประชาชนในลี-ออน-ซี ผู้ก่อเหตุเป็นชายวัย 25 ปี ชาวอังกฤษเชื้อสายโซมาเลีย ซึ่งในระหว่างการจัดสินคดี เขาอ้างเหตุจูงใจว่า "เกี่ยวข้องกับความขัดแย้งในซีเรีย"
เหตุการณ์นี้เป็นเหตุฆาตกรรมสมาชิกรัฐสภาครั้งแรกในอังกฤษนับตั้งแต่โจ ค็อกซ์ ถูกฆาตกรรมในปี 2016
นายกรัฐมนตรีและสมาชิกพรรคเดียวกัน บอริส จอห์นสัน เดินทางด่วนกลับไปยังเวสต์มินสเตอร์หลังเกิดเหตุ และมีคำสั่งให้ลดธงครึ่งเสาในสภา ประธานสภาสามัญชน เซอร์ลินด์ซี ฮอยล์ ประกาศว่าจะมีการทบทวนมาตรการรักษาความปลอดภัยให้กับสมาชิกสภา หัวหน้าพรรค ออลิเวอร์ ดาวเดินประกาศงดกิจกรรมแคมเปญของพรรคชั่วคราวทั่วประเทศ
เหตุเพลิงไหม้อาคารสูงในเกาสฺยง พ.ศ. 2564

ในช่วงเช้าตรู่ของวันที่ 14 ตุลาคม พ.ศ. 2564 เวลา #เปลี่ยนทาง เกิดเหตุเพลิงไหม้ในอาคารสูง 13 ชั้นในเขตหยานเฉิง นครเกาสฺยง ทางตะวันตกเฉียงใต้ของประเทศไต้หวัน มีผู้เสียชีวิต 46 ราย และบาดเจ็บ 41 ราย เพลิงสงบลงหลังการดับเพลิงดำเนินไปกว่าสี่ชั่วโมงครึ่ง สาเหตุการเกิดเพลิงไหม้ยังเป็นที่สอบสวนอยู่ เหตุเพลิงไหม้นี้เป็นเหตุเพลิงไหม้ที่ร้ายแรงที่สุดในประวัติศาสตร์ของเกาสฺยง และเป็นเหตุเพลิงไหม้ที่ร้ายแรงที่สุดในประเทศไต้หวันนับตั้งแต่ปี 1995 ซึ่งเกิดเหตุเพลิงไหม้ในร้านคาราโอเกะ มีผู้เสียชีวิต 64 ราย และเป็นเหตุเพลิงไหม้ที่มีผู้เสียชีวิตสูงสุดอันดับสามในประวัติศาสตร์ไต้หวัน
โกลรีอา เจ้าหญิงแห่งทวร์นและทัคซิส

โกลรีอา เจ้าหญิงแห่งทวร์นและทัคซิส  (พระนามเดิม: เคาน์เตสโกลรีอาแห่งเชินบวร์ค-เกลาเชา) ประสูติเมื่อวันที่ 23 กุมภาพันธ์ 2503 ณ รัฐบาเดิน-เวือร์ทเทิมแบร์ค เป็นธิดาใน โจอาคิม เคานต์แห่งเชินบวร์ค-เกลาเชา และ เคาน์เตสเบียทริกซ์แห่งซีนชยี เด ซาร์วาร์ เฟโรดิก ทรงเป็นพระชายาใน โยฮันเนิส เจ้าชายที่ 11 แห่งทวร์นและทัคซิส โดยภายหลังการสิ้นพระชนม์ของพระสวามีในปี 2533 พระโอรสพระองค์เดียวของพระองค์ คือ อัลแบร์ท เจ้าชายที่ 12 แห่งทวร์นและทัคซิส จึงสืบพระอิสริยยศต่อจากพระสวามี พระองค์ดำรงพระอิสริยยศ เจ้าหญิงหม้ายแห่งทวร์รและทัคซิส
ยู (นิตยสารญี่ปุ่น)

ยู  เป็นนิตยสารมังงะโจเซญี่ปุ่นที่ตีพิมพ์โดยชูเอชะ โดยก่อตั้งใน ค.ศ. 1982 และมีฐานที่โตเกียว นิตยสารนี้ถูกยกเลิกในเดือนพฤษภาคม ค.ศ. 2018 เนื่องจากมีผู้อ่านน้อย ทำให้มีการตีพิมพ์ฉบับสุดท้ายในเดือนพฤศจิกายน ค.ศ. 2018
โครเมียม (แก้ความกำกวม)

โครเมียม อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
วอลเลย์บอลชายชิงแชมป์สโมสรเอเชีย 2021

วอลเลย์บอลชายชิงแชมป์สโมสรเอเชีย 2021  เป็นการแข่งขันครั้งที่ 21 ของวอลเลย์บอลชายชิงแชมป์สโมสรเอเชีย ซึ่งมีกำหนดจะจัดขึ้นที่นครราชสีมา ประเทศไทย ระหว่างวันที่ 1 – 15 ตุลาคม ค.ศ. 2021. ผู้ชนะของทัวร์นาเมนต์นี้จะได้สิทธิ์เข้าสู่ วอลเลย์บอลชายชิงแชมป์สโมสรโลก 2021.
สโมสรที่เข้าแข่งขัน.
ทีมด้านล่างนี้คือเข้าสู่สำหรับการแข่งขัน.
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
นัยรัตน์ ธนไวทย์โกเศส

นัยรัตน์ ธนไวทย์โกเศส (ชื่อเล่น: แป้ง; เกิด: 17 กันยายน พ.ศ. 2534) เป็นยูทูบเบอร์ชาวไทย รู้จักกันในวิดีโอเกมไลฟ์สตรีมมิงของเธอทางช่องยูทูบชื่อว่า zbing z. (หรือ ซีบิง ซี.) เธอเริ่มทำวิดีทัศน์เมื่อปี พ.ศ. 2557 จนกลายมาเป็นไลฟ์สตรีมเมอร์ยอดนิยมของประเทศไทยด้วยผู้ติดตามมากกว่า 20 ล้านคน
ประวัติ.
นัยรัตน์เกิดที่กรุงเทพมหานคร ประเทศไทย เธอมีน้องสาวชื่อ สุมณีย์ ธนไวทย์โกเศส เธอจบการศึกษาปริญญาตรีจากมหาวิทยาลัยหอการค้าไทย ในเดือนเมษายน พ.ศ. 2557 เธอเริ่มเล่นเกมผ่านไลฟ์สตรีมมิงอย่างแนวเกมสยองขวัญทางช่องยูทูบของเธอ ต่อมา เธอเริ่มเป็นที่รู้จักจากการเล่นเกม จนเธออยู่ในสังกัดออนไลน์สเตชันทรู ในปี พ.ศ. 2559 เธอมีผู้ติดตามช่องยูทูบของเธอ 1 ล้านคนภายในเวลาสองปี ในปี พ.ศ. 2562 เธอมีผู้ติดตามช่องยูทูบของเธอ 10 ล้านคน ถือเป็นช่องยูทูบแนววิดีโอเกมไลฟ์สตรีมมิงเริ่มแรกของประเทศไทย 
นัยรัตน์เป็นผู้มีอิทธิพลในยูทูบของประเทศไทย โดยเฉพาะในกลุ่มเด็กและวัยรุ่น ในปี พ.ศ. 2562 เธอเป็นขวัญใจแนวแคสเตอร์จากการสำรวจอาชีพในฝันของเด็กไทย
โยฮันเนิส เจ้าชายที่ 11 แห่งทวร์นและทัคซิส

โยฮันเนิส เจ้าชายที่ 11 แห่งทวร์นและทัคซิส  ประสูติเมื่อวันที่ 5 มิถุนายน 2469 เป็นพระโอรสพระองค์ที่ 3 และพระองค์แรกใน คาร์ล ออกัสตุส เจ้าชายที่ 10 แห่งทวร์นและทัคซิส และ เจ้าหญิงมาเรีย อันนาแห่งบรากันซา เป็นพระนัดดาใน เจ้าชายมิเกล ดยุกแห่งบรากันซา และพระราชปนัดดาใน พระเจ้ามีแกลแห่งโปรตุเกส ผ่านทางสายพระมารดา พระองค์ดำรงพระอิสริยยศที่ เจ้าชายที่ 11 แห่งทวร์นและทัคซิส ภายหลังการสิ้นพระชนม์ของพระบิดาเมื่อวันที่ 26 เมษายน 2525 จนกระทั่งสิ้นพระชนม์ลงเมื่อวันที่ 14 ธันวาคม 2533 พระชันษา 64 ปี อัลแบร์ท เจ้าชายที่ 12 แห่งทวร์นและทัคซิส พระโอรสพระองค์เดียว สืบพระอิสริยยศต่อ
เจ้าหญิงมาเรีย เทเรซาแห่งเลอเวินชไตน์-แวร์ทไฮม์-โรเซินแบร์ค

เจ้าหญิงมาเรีย เทเรซาแห่งเลอเวินชไตน์-แวร์ทไฮม์-โรเซินแบร์ค  ประสูติเมื่อวันที่ 4 มกราคม 2413 เป็นพระธิดาใน คาร์ล เจ้าชายแห่งเลอเวินชไตน์-แวร์ทไฮม์-โรเซินแบร์ค และ เจ้าหญิงโซฟีแห่งลีชเทินชไตน์ เป็นพระสุณิษา (ลูกสะใภ้) ใน พระเจ้ามีแกลแห่งโปรตุเกส ในทางฝ่ายพระมารดานั้น ทรงเป็นพระนัดดาใน เจ้าชายอาล็อยส์ที่ 2 เจ้าผู้ครองลีชเทินไตน์ เป็นพระภาคิไนยใน 2 เจ้าชายพระประมุขแห่งลิกเตนสไตน์ คือ เจ้าชายโยฮันน์ที่ 2 และ เจ้าชายฟรันทซ์ที่ 1 เจ้าผู้ครองลีชเทินชไตน์ ทรงเป็นพระภคินีใน อาล็อยส์ เจ้าชายแห่งโลเวนสไตน์-เวิร์ทไฮม์-โรเซนเบิร์ก (พ.ศ. 2414-2495) เป็นพระอัยยิกา (ย่า) ใน เจ้าชายดูอาร์ตึ ปียู ดยุกแห่งบรากังซา พระประมุขแห่งราชวงศ์โปรตุเกส พระองค์ปัจจุบัน
เจ้าหญิงมาเรีย เทเรซาแห่งโลเวนสไตน์-เวิร์ทไฮม์-โรเซนเบิร์ก ทรงเสกสมรสกับ เจ้าชายมีแกล ดยุกแห่งบรากังซา พระราชโอรสใน พระเจ้ามีแกลแห่งโปรตุเกส เมื่อวันที่ 8 พฤศจิกายน พ.ศ. 2436 ที่ ไคลน์ไฮบัค ราชอาณาจักรบาวาเรีย รับพระราชทานพระอิสริยยศ เจ้าหญิงแห่งโปรตุเกส ดัชเชสแห่งบรากังซา พระชายา มีพระบุตรดังนี้
จอน รัดกิน

จอน รัดกิน (13 มกราคม ค.ศ. 1968 –) เป็นผู้ฝึกสอนฟุตบอลชาวอังกฤษ ซึ่งปัจจุบันทำงานให้แก่สโมสรฟุตบอลเลสเตอร์ซิตี และเอาด์-เฮเฟอร์เลเลอเฟิน ในฐานะผู้อำนวยการฟุตบอล ควบคู่ไปกับบทบาทของเขาในฐานะผู้อำนวยการอะคาเดมี
เลสเตอร์ซิตี.
บทบาททีมเยาวชน.
รัดกินได้รับแต่งตั้งให้เป็นผู้จัดการอะคาเดมีของสโมสรฟุตบอลเลสเตอร์ซิตีในเดือนมิถุนายน ค.ศ. 2003 โดยก่อนหน้านี้เคยเป็นเด็กนักเรียนในระบบเยาวชนของเลสเตอร์ซิตีเมื่ออายุ 16 ปี และทำงานเป็นผู้ฝึกสอนเยาวชนมาตั้งแต่ ค.ศ. 1998 หลังจากทำงานเป็นผู้ฝึกสอนแบบไม่เต็มเวลารัดกินก็รับตำแหน่งหัวหน้าผู้ฝึกสอนเต็มเวลาที่ศูนย์กลางของความเป็นเลิศในขณะนั้น ในช่วงเวลานั้น เลสเตอร์ซิตีได้ผลิตนักเตะที่มีความสามารถโดดเด่นจำนวนมากซึ่งได้พัฒนาจากอะคาเดมีมาสู่ทีมชุดใหญ่ ซึ่งรวมถึงเอมีล เฮสกีย์ และแมตต์ ไพเปอร์
รัดกินได้รับใบอนุญาตยูฟ่าโปร และบรรลุความสำเร็จด้วยการรับใบอนุญาตอะคาเดมีไดเรกเตอร์ เมื่อวันที่ 29 สิงหาคม ค.ศ. 2007 เขาได้ครองตำแหน่งผู้บริหารร่วมของเลสเตอร์ซิตีหลังจากที่มาร์ติน อัลเลน จากไปโดยความยินยอมร่วมกัน
รัดกินได้ดูแลการพัฒนาผู้เล่นผ่านอะคาเดมีเยาวชนของสโมสรฟุตบอลเลสเตอร์ซิตี เช่น แอนดี คิง, โจ แมตท็อก, ริชาร์ด สเตียร์แมน, เจฟไฟ ชลุปป์ และเลียม มัวร์ โดยทั้งห้าคนได้รับการยอมรับในระดับนานาชาติทั้งในฐานะทีมชาติเต็มตัว หรือทีมชาติรุ่นอายุต่ำกว่า 21 ปี
ผู้อำนวยการฟุตบอล.
เมื่อวันที่ 14 ธันวาคม ค.ศ. 2014 รัดกินได้รับการแทนที่เทอร์รี โรบินสัน ที่ออกจากฐานะผู้อำนวยการฟุตบอล
กระทั่งใน ค.ศ. 2016 รัดกินดำรงตำแหน่งผู้อำนวยการเอาด์-เฮเฟอร์เลเลอเฟิน ภายใต้กลุ่มบริษัท คิง เพาเวอร์ อินเตอร์เนชันแนล
 "ณ วันที่ 13 กันยายน ค.ศ. 2007"
พระรูปครึ่งองค์เนเฟอร์ติติ

พระรูปครึ่งองค์เนเฟอร์ติติ  เป็นรูปปั้นครึ่งตัวทำจากหินปูนที่เคลือบด้วยปูนปั้นของเนเฟอร์ติติ มเหสีของฟาโรห์แอเคนาเทนแห่งอียิปต์โบราณ เชื่อกันว่างานชิ้นนี้สร้างขึ้นในปี 1345 ก่อนคริสตศักราช โดยประติมากรทุตโมส เพราะถูกพบในโรงงานของเขาในเมืองอามาร์นา ประเทศอียิปต์
ทีมนักโบราณคดีชาวเยอรมนีนำโดย Ludwig Borchardt ค้นพบสิ่งนี้ในปี 1912 ภายหลังถูกนำมาเก็บไว้ที่สถานที่ต่าง ๆ ในประเทศเยอรมนี ตั้งแต่ห้องใต้ดินของธนาคาร เหมืองเกลือใน Merkers-Kieselbach พิพิธภัณฑ์ดาห์เลิม, พิพิธภัณฑ์อียิปต์ในชาร์ล็อทเทินแบร์ค และพิพิธภัณฑ์อัลเทิส ปัจจุบันจัดแสดงอยู่ที่พิพิธภัณฑ์น็อยเอส ในกรุงเบอร์ลิน ซึ่งเป็นสถานที่จัดแสดงเดิมตั้งแต่ก่อนสงครามโลกครั้งที่สอง
พระรูปครึ่งองค์เนเฟอร์ติติได้กลายเป็นสัญลักษณ์ทางวัฒนธรรมของเบอร์ลินและอียิปต์โบราณ อีกทั้งยังเป็นหัวข้อของการโต้เถียงที่รุนแรงระหว่างอียิปต์และเยอรมนี เกี่ยวกับข้อเรียกร้องของอียิปต์ในการส่งของกลับประเทศซึ่งเริ่มขึ้นในปี 1924 ครั้งจัดแสดงต่อสาธารณชนเป็นครั้งแรก
เจ้าหญิงมารีอา อานาแห่งบรากังซา

เจ้าหญิงมารีอา อานาแห่งบรากังซา อิงฟังตาแห่งโปรตุเกส  ต่อมาคือ เจ้าหญิงคาร์ล ออกัสตุสแห่งทวร์นและทัคซิส ประสูติเมื่อวันที่ 3 กันยายน 2442 ทรงเป็นเจ้าหญิงแห่งราชวงศ์โปรตุสเกส โดยในฐานะพระธิดาใน เจ้าชายมิเกล ดยุกแห่งบรากันซา และ เจ้าหญิงมาเรีย เทเรซาแห่งโลเวนสไตน์-เวิร์ทไฮม์-โรเซนเบิร์ก ทรงเป็นพระราชนัดดาใน พระเจ้ามีแกลแห่งโปรตุเกส และเป็นพระปิตุจฉา (ป้าฝ่ายพ่อ) ใน เจ้าชายดูอาร์ท ปิโอ ดยุกแห่งบรากันซา พระประมุขแห่งราชวงศ์โปรตุเกสพระองค์ปัจจุบัน ทรงเสกสมรสกับ คาร์ล ออกัสตุส เจ้าชายที่ 10 แห่งทวร์นและทัคซิส เมื่อวันที่ 18 สิงหาคม 2464 รับพระราชทานพระอิสริยยศ เจ้าหญิงคาร์ล ออกัสตุสแห่งทวร์นและทัคซิส พระชายา มีพระบุตร 4 พระองค์ คือ
พระองค์มิได้ดำรงพระอิสริยยศ เจ้าหญิงพระชายาแห่งทวร์นและทัคซิส เนื่องจากสิ้นพระชนม์ไปก่อน โดยสิ้นพระชนม์ลง เมื่อวันที่ 23 มิถุนายน 2514 พระชันษา 71 ปี หลังจากนั้นเพียง 20 วัน ในวันที่ 13 กรกฎาคม ในปีเดียวกัน พระสวามีจึงได้ดำรงพระอิสริยยศ เจ้าชายพระประมุขแห่งทวร์นและทัคซิส ภายหลังการสิ้นพระชนม์ของพระเชษฐา พระองค์ยังเป็นพระอัยยิกา (ย่า) ใน อัลแบร์ท เจ้าชายที่ 12 แห่งทวร์นและทัคซิส พระประมุขพระองค์ปัจจุบันของพระราชวงศ์ทวร์นและทัคซิส
คาร์ล เอากุสท์ เจ้าชายที่ 10 แห่งทวร์นและทัคซิส

คาร์ล ออกัสตุส เจ้าชายที่ 10 แห่งทวร์นและทัคซิส  ประสูติเมื่อวันที่ 23 กรกฎาคม 2441 เป็นพระโอรสใน อัลแบร์ท เจ้าชายที่ 8 แห่งทวร์นและทัคซิส และ อาร์ชดัชเชสมาร์กาเรเทอ เคลเม็นทีเนอแห่งออสเตรีย ดำรงพระอิสริยยศ เจ้าชายที่ 10 แห่งทวร์นและทัคซิส ภายหลังการสิ้นพระชนม์ของพระเชษฐา ฟรันทซ์ โยเซ็ฟ เจ้าชายที่ 9 แห่งทวร์นและทัคซิส เมื่อวันที่ 13 กรกฎาคม 2514 พระองค์ทรงเสกสมรสกับ เจ้าหญิงมารีอา อนาแห่งบรากันซา พระราชนัดดาใน พระเจ้ามีแกลแห่งโปรตุเกส เมื่อวันที่ 18 สิงหาคม 2464 พระชายารับพระราชทานพระอิสริยยศ เจ้าหญิงคาร์ล ออกัสตุสแห่งทวร์นและทัคซิส พระชายา มีพระบุตร 4 พระองค์ คือ
ภายหลัง สงครามโลกครั้งที่สอง พระองค์ทรงมีทัศนคติต่อต้านนาซี จึงทรงถูกถูกคุมขังในเรือนจำเกสตาโปใน ลันด์สฮูท ระหว่างปี 2487-2488 ภายหลังจากการสิ้นพระชนม์ของพระเชษฐา พระองค์ในพระชันษา 73 ปี ได้ดำรงพระอิสริยยศ เจ้าชายที่ 10 แห่งทวร์นและทัคซิส ในช่วงเวลานี้ ทรงรับผิดชอบในการปรับปรุงพื้นที่เกษตรกรรมและป่าไม้ของราชวงศ์ให้ทันสมัย และทรงสร้างบ้านสำหรับคนงานและพนักงานของพระองค์นอกจากนี้ ยังทรงสนับสนุนการอนุรักษ์มรดกทางวัฒนธรรม-ประวัติศาสตร์ของราชวงศ์อย่างต่อเนื่อง ทรงมีส่วนร่วมในการซ่อมแซมส่วนภายในของโบสถ์เซนต์เอ็มเมรัม จากศตวรรษที่ 17 และ 18 พระองค์สิ้นพระชนม์ลงเมื่อวันที่ 26 เมษายน พ.ศ. 2525 พระศพถูกฝังอยู่ในโบสถ์ของโบสถ์เซนต์เอ็มเมรัม
วัดดงหนองเป็ด

วัดดงหนองเป็ด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรอบเวียง อำเภอเมืองเชียงราย จังหวัดเชียงราย มีที่ดินตั้งวัดเนื้อที่ 4 ไร่ 3 งาน 22 ตารางวา ปัจจุบันพระครูบัณฑิตวราภิมณฑ์ (นวัตถกรณ์) เป็นเจ้าอาวาส
วัดดงหนองเป็ด ไม่ปรากฏหลักฐานว่าสร้างขึ้นในสมัยใด สันนิษฐานว่าคงสร้างขึ้นในบริเวณของวัดเก่ามาก่อน เนื่องจากมีชาวบ้านที่มีภูมิลำเนาใกล้เคียงได้เคยพบฐานเจดีย์เก่าและสิ่งปรักหักพังต่าง ๆ ในบริเวณดังกล่าว ต่อมาเมื่อ พ.ศ. 2483 มีพระภิกษุชื่อว่า พระอิ่มคำ สงคราม ได้มาแผ้วถางปรับปรุงบริเวณโดยรอบและได้สร้างเสนาสนะ ภายหลังได้มีการก่อสร้างถาวรวัตถุต่าง ๆ เช่น อุโบสถ ศาลาการเปรียญ กุฏิสงฆ์ เป็นลำดับในสมัยต่อมา วัดดงหนองเป้ดตั้งเป็นวัดเมื่อ พ.ศ. 2483 ได้รับพระราชทานวิสุงคามสีมา เมื่อวันที่ 3 กุมภาพันธ์ พ.ศ. 2540 ได้รับพระราชทานวิสุงคามสีมาครั้งหลังเมื่อวันที่ 3 กุมภาพันธ์ พ.ศ. 2563
อาคารและเสนาสะ ได้แก่ อุโบสถ ศาลาการเปรียญ กุฏิ จำนวน 7 หลัง พระธาตุ โรงครัว และอาคารหอประชุม ปูชนียวัตถุที่สำคัญ ได้แก่ "พระพุทธมหาธรรมจักรพรรดิราช" หรือ" หลวงพ่อพระเจ้ามหาเศรษฐี" สร้างถวายในมงคลโอกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตร ครองราชย์ครบ 60 ปี เป็นพระพุทธรูปทรงเครื่องขนาดใหญ่
วัดพระพุทธทักษิณดิตถมงคล

วัดพระพุทธทักษิณดิตถมงคล หรือ วัดท่าลาดใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าถ่าน อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 12 ไร่ 2 งาน 2 ตารางวา ปัจจุบัน พระครูสมุห์นิกร อาภสสโร เป็นเจ้าอาวาส
วัดพระพุทธทักษิณดิตถมงคลตั้งวัดเมื่อ พ.ศ. 2419 ไม่ปรากฏนามผู้สร้าง ได้รับพระราชทานวิสุงคามสีมาเมื่อ พ.ศ. 2515 ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2538 วัดมีแนวคันดินซึ่งสันนิษฐานว่าเป็นถนนพระรถ 
วิหารซึ่งปัจจุบันถูกสร้างทับ อุโบสถเป็นอาคารก่ออิฐถือปูนขนาดเล็ก หลังคามุงกระเบื้อง โดยมีโครงสร้างรองรับน้ำหนักหลังคาด้วยผนัง มีลักษณะศิลปะอยุธยาตอนปลายถึงรัตนโกสินทร์ ภายในมีภาพจิตรกรรมฝาผนังเรื่องราวรามเกียรติ์ เช่น การต่อสู้ระหว่างฝ่ายพระรามกับฝ่ายทศกัณฑ์ เช่น ภาพทศกัณฑ์กับพระราม ภาพหนุมานกับยักษ์ เป็นต้น ภายในอุโบสถประดิษฐานพระพุทธรูปประทับนั่งปางมารวิชัย นามว่า "พระพุทธเดชาภิบาล" รูปแบบศิลปะอยุธยาปนศิลปะท้องถิ่น พระพุทธรูปครองจีวรห่มเฉียง รัศมีดอกบัวตูม พระเกศาเป็นเม็ดพระศกเล็ก พระพักตร์ค่อนข้างเหลี่ยม พระขนงโก่ง พระนาสิกงุ้ม